長江縣 (懷化郡)

長江縣是西魏懷化郡所屬的一個縣，舊名巴興縣「遂寧郡。後周置遂州。仁壽二年，置總管府。大業初府廢。統縣三，戶一萬二千六百二十二。方義梁曰小溪，置東遂寧郡。西魏改縣名焉。後周改郡曰石山。開皇初郡廢。大業初置 遂寧郡。　青石舊曰晉興，西魏改名焉，又置懷化郡。開皇初郡廢。長江舊曰巴興，西魏改名焉，又置懷化郡。開皇初郡廢。」。《隋書》卷二十九梁州遂寧郡。舊治靈鷲山，上元二年，移治白桃川也。有鹽。有廣山「長江。東晉巴興縣，魏改為長江。舊治靈鷲山，上元二年，移治白桃川也」。《舊唐書》卷四十一遂州中「遂州遂寧郡，中都督府。土貢：樗蒲綾、絲布、天門冬。戶三萬五千六百三十二，口十萬七千七百一十六。縣五。有靜戎軍。方義，望。有鹽。長江，中。有鹽。有廣山。蓬溪，中。本唐興，永淳元年析方義置。長壽二年曰武豐，神龍元年復故名。景龍二年析置唐安縣，先天二年省。天寶元年更唐興曰蓬溪。有化鹽池。青石，中。遂寧。中。景龍元年以故廣溪縣地置」。《新唐書》卷四十二遂州遂寧郡。宋代屬遂寧府「遂寧府，都督府， 遂寧郡，武信軍節度。本遂州。政和五年，升為府。宣和五年，升大藩。端平三年，兵亂，權治蓬溪砦。崇寧戶四萬九千一百三十二，口一十萬二千五百五十五。貢樗蒲綾。縣五：小溪，望。隋方義縣。太平興國初改。蓬溪，望。長江，緊。端平三年，以下三縣俱廢。青石，緊。 遂寧。中。唐縣。熙寧六年，省青石縣入焉。七年，復置。」。《宋史》卷八十九遂寧府。元至元十九年，併入蓬溪《元史》卷六十潼川府。有明月山、鳳凰川、涪江「長江縣本巴興縣，東晉置。西魏改曰長江。隋、唐因之。有明月山、鳳凰川、涪江」。《輿地廣記》、賈島墓《長江縣經賈島墓》《全唐詩》
註釋

Category:唐朝縣份